অশোক চট্টোপাধ্যায় কবিতা মিলনসাগর Asok Chattopadhyay Bengali Poetry Bangla Poems MILANSAGAR
কবি অশোক চট্টোপাধ্যায় - এর পিতা র নাম প্রয়াত কালীপদ চট্টোপাধ্যায়। তিনি বাংলা সাহিত্যে
এম.এ, পিএইচ.ডি।
তিনি ত্রৈমাসিক, "সাংস্কৃতিক সময়" পত্রিকার সম্পাদনা করছেন বিরামহীনভাবে, ১৯৮৮ সালের
অক্টোবর মাস থেকে। তাঁর প্রকাশিত গবেষণা গ্রন্থের মধ্যে রয়েছে “কাঙাল হরিনাথ মজুমদার জীবন সাহিত্য
ও সমকাল”, “উনিশ শতকের সামাজিক আন্দোলন ও কাঙাল হরিনাথ”।
অন্যান্য প্রবন্ধ গ্রন্থের মধ্যের রয়েছে “প্রাক ব্রিটিশ ভারতীয় সমাজ”, “সাম্প্রদায়িকতা ও সংস্কৃতি”, “মার্ক্সীয়
চিরায়ত ভাবনা শিল্পসাহিত্য প্রসঙ্গে”, “রবীন্দ্র বঙ্কিম বিতর্ক ও অন্যান্য প্রবন্ধ”, “সরোজ দত্ত সমর সেন এ ব্রত
যাত্রায়”, “প্রসঙ্গ আন্দোলন ফিরে দেখা”।
তাঁর সম্পাদিত গ্রন্থের মধ্যে রয়েছে “কাঙাল হরিনাথ / জলধর সেন”, “যে কোনো কথা / নিস্তারিনী দেবী”।
কবির অনুদিত গ্রন্থের মধ্যে রয়েছে “গান্ধীবাদের নির্যাস ও অন্যান্য / এডগার স্নো”, “সমাজতন্ত্র ও মানুষ / চে
গ্যেভারা”, “সোভিয়েত বিপ্লবী কমিউনিস্টদের (বলশেভিক) খসড়া কর্মসূচি (১৯৬৫)”, “মার্ক্সবাদ লেনিনবাদ ও
সময়ের ভাবনা / ঝ্যাঙ ঝেন”।
কবি ভারি সুন্দরভাবে তাঁর কবিতার ভাবনা আমাদের জানিয়েছেন ---
"অন্ধকার থেকে আলোর অভিমুখে অভিযাত্রার সঙ্গীতই হলো কবিতা। কবিতা একই সঙ্গে আলোর সহোদর
এবং আলোর ব্যাখ্যাতা। কবিতা যদি হৃদয়তন্ত্রীতে বেজে উঠতে পারে তবেই তার সার্থকতা। স্বভাবতই
কবিতার শব্দ একই সঙ্গে উচ্চারণ ও অনুচ্চারণের সম্মিলনে এক অনুভবের জন্ম দেয়, যে অনুভব পাঠককে
উদ্দীপ্ত, উজ্জীবিত করে। মানুষের জীবনের নিরবচ্ছিন্ন সংগ্রাম --- তার জয়-পরাজয়, আশা-হতাশা, প্রেম-
অপ্রেম, কান্না-হাসির বিস্তীর্ণ পরিসরে --- কবিতার বিষয় হয়ে ওঠে। কবিতা জীবনগন্ধী, জীবনসন্ধানী।
মানুষের মিছিলে কবিতাই গান হয়ে ওঠে, কবিতাই হয়ে ওঠে প্রতিবাদের ভাষা। --- কবিতা সম্পর্কে এটাই
আমার ধারণা। এভাবেই কবিতাকে আমি দেখতে, বুঝতে এবং বোঝাতে চাই। তবে চাওয়া আর পাওয়ার
মাঝখানে যে অসমাধেয় দ্বন্দ্ব থেকে যায়, সে দ্বন্দ্ব তো এখানেও।"
তাঁর কাব্যগ্রন্থের মধ্যে রয়েছে "হাড়", "সামনে ঘন কুয়াশার বন", "আকাশ জুড়ে সপ্তঋষি জ্বলে",
"বরদে রক্তের ফুল" (অনুদিত)।
আমাদের ওয়েবসাইট মিলনসাগরে তাঁর কবিতা তোলার অনুমতি দেবার জন্য আমরা কবির কাছে কৃতজ্ঞ।
কবি অশোক চট্টোপাধ্যায়ের মূল পাতায় যেতে এখানে ক্লিক্ করুন।
কবির সঙ্গে যোগাযোগ : চলভাষ +৯১৯৪৩৩৫৮৮৬৩২
আমাদের ই-মেল - srimilansengupta@yahoo.co.in
এই পাতা প্রকাশ - ২৪.৯.২০১১
...